ผลวิจัยชี้ถ่ายทอดสดฟุตบอล ส่งผลตัวเลขการพนันเพิ่มขึ้น
ศูนย์ศึกษาปัญหาพนัน เปิดข้อมูลสื่อทีวีมีผลทำให้คนไทยเล่นการพนันฟุตบอลสูงสุด และเผยยิ่งมีการถ่ายทอดสดมากเท่าใด จะทำให้การเล่นพนันฟุตบอลเพิ่มขึ้น ด้านเครือข่ายภาคประชาชน เสนอรัฐควรออกกฎหมายควบคุมสื่อทีวีห้ามเสนออัตราการต่อรองและการทายผลกีฬาฟุตบอลโดยวันที่ 5 มี.ค.56 เป็นวันนักข่าว ซึ่งอาชีพสื่อมวลชน เป็นอาชีพที่มีความสำคัญต่อประเทศไทย เพราะมีหน้าที่คอยเฝ้าระวัง และเป็นกระบอกเสียงให้กับประชาชนที่ไม่ได้รับความเป็นธรรม นอกจากนี้ยังมีงานวิจัยหลากหลายชิ้นที่มีความเกี่ยวเนื่องกับการทำ หน้าที่ของสื่อมวลชนในการนำเสนอข่าวกีฬาฟุตบอล ที่อาจจะส่งผลให้เกิดการเข้าถึงการพนันที่มากขึ้นของประชาชโดยศูนย์ศึกษาปัญหาการพนัน (Center for Gambling Studies) ได้ออกมาเปิดเผยข้อมูลซึ่งเป็นการวิจัยกรณีการเล่นพนันฟุตบอลในประเทศไทย พบว่า เพศชายร้อยละ 90.2 อายุระหว่าง 21-30 ปี เป็นกลุ่มที่เล่นการพนันฟุตบอลมากที่สุด นอกจากนี้ในการนำเสนอกีฬาฟุตบอลต่างประเทศนั้นสื่อโทรทัศน์เป็นสื่อที่กลุ่ม ตัวอย่างให้ความสนใจเป็นอันดับแรก เนื่องจากมีการแพร่ภาพสัญญาณการถ่ายทอดสด ทำให้ผู้ชมได้รับชมเกมกีฬา และมีส่วนในการเล่นการพนันฟุตบอลได้อย่างทันที และยิ่งมีการถ่ายทอดสดฟุตบอลทางฟรีทีวีมากขึ้นเท่าใด จำนวนการเล่นพนันฟุตบอลจะมากขึ้น ส่วนการเลือกเล่นการพนันฟุตบอลส่วนใหญ่ผู้เล่นจะเลือกเล่นการพนันเฉพาะคู่ ที่มีการถ่ายทอดสด และมั่นใจในทีมที่ตัวเองเชียร์ โดยดูผลงานจากการแข่งขันนัดที่ผ่านมา นอกจากนี้สื่อโทรทัศน์ทำให้ผู้ชมตัดสินใจเล่นการพนันได้ง่ายขึ้น และทำให้ซึมซับการเล่นการพนันอย่างไม่รู้ตัว และผลที่ตามมาคือเมื่อมีการเล่นพนันฟุตบอลชนะ ผู้เล่นการพนันได้เงินมา ซึ่งจะนำเงินไปติดเคเบิ้ลทีวี และดูการถ่ายทอดฟุตบอลจากเคเบิ้ลทีวี ทำให้จำนวนการดูฟุตบอลเพิ่มมากขึ้น เพิ่มอัตราการเข้าถึงได้มากขึ้น ส่งผลสามารถเล่นการพนันได้มากขึ้นตามไปด้วยส่วน สื่อหนังสือพิมพ์มีการเอื้อต่อการเล่นการพนัน คือเป็นสื่อที่จะให้ข้อมูลสถิติ อัตราต่อรอง ผ่านทัศนะของคอลัมน์นิสต์และสายด่วนเซียนบอล โดยส่วนใหญ่ผู้ที่เล่นการพนันฟุตบอลจะซื้อหนังสือพิมพ์กีฬาเป็นประจำ ส่วนสื่ออินเทอร์เน็ตถือเป็นสื่อที่ทำให้ทราบข่าวด้านต่างๆ เกี่ยวกับกีฬาฟุตบอลมากขึ้น เป็นสื่อที่รายงานสดผลการแข่งขัน โดยข่าวสารทางอินเตอร์เน็ตจะทันสมัยอยู่ตลอดเวลา รวมทั้งยังสามารถดาวน์โหลดข้อมูลและสามารถรับชมการถ่ายทอดสดผ่านเครือข่าย อินเทอร์เน็ตทางเว็บไซต์ต่างๆ ได้อีกด้วยด้านนายพงศธร จันทรัศมี ผู้จัดการโครงการขับเคลื่อนสังคมและนโยบายสาธารณะเพื่อลดปัญหาการพนัน มูลนิธิสดศรี-สฤษดิวงศ์ กล่าวว่า ใน อยากฝากถึงการทำหน้าที่ของสื่อมวลชนว่าควรจะมีจรรยาบรรณในการนำเสนอข่าวสาร และควรคำนึงถึงเยาวชน อีกทั้งผู้ปกครองเองควรสอดส่องและดูแลบุตรหลานของตนเองให้ดีที่สุด พร้อมทั้งสร้างทัศนคติและเจตคติที่ดีต่อกีฬาฟุตบอล และชี้ให้เห็นถึงโทษของการพนันที่จะเกิดขึ้น อีกทั้งภาครัฐควรออกกฎหมายควบคุมสื่อในการนำเสนอข่าวกีฬาที่มีผลต่อการเล่น กีฬาฟุตบอล เช่น การห้ามลงราคาอัตราต่อรองในสื่อหนังสือพิมพ์ และต้องมีบทลงโทษที่ลงแรงต่อผู้ที่กระทำผิดกฎหมาย
 ศูนย์ศึกษาปัญหาพนัน เปิดข้อมูลสื่อทีวีมีผลทำให้คนไทยเล่นการพนันฟุตบอลสูงสุด เผยยิ่งมีการถ่ายทอดสดมากเท่าใด การซึมซับการเล่นพนันฟุตบอลยิ่งเพิ่ม เสนอรัฐออกกฎหมายควบคุม
ควบคุม,ทีวี,นักข่าว,พนัน,ฟุตบอล,สถิติ